Priešlaivinė raketa

Priešlaivinė raketa (; ) – valdoma raketa, skirta atakuoti antvandeninius laivus jūroje. Dauguma priešlaivinių raketų skrenda palei vandenį (5-50 m aukštyje). Kai kurių priešlaivinių raketų greitis viršija garso greitį, greičiausia tarp jų yra jau keletą kartų sėkmingai išbandyta
Rusijos raketa Cirkon su maksimaliu greičiu 8M.

Daugelis priešlaivinių raketų naudoja inercinio ir radiolokacinio valdymo kombinaciją. Dalis tokių raketų naudoja ir infraraudonąsias taikymosi sistemas, naudojančias šilumines laivų žymes. Kai kurios šiuolaikinės raketos dar gali naudoti ir valdymą radijo komandomis. Tokį valdymą naudojo pirmosios priešlaivinės raketos, sukurtos hitlerinėje Vokietijoje ir panaudotos 1943–1944 m. Viduržemio jūros karo teatre. Tokiomis raketomis vokiečiai paskandino ar sunkiai apgadino kelis laivus, pvz., kreiserį USS „Savannah“.
Dalis priešlaivinių raketų naudoja televizines taikymosi sistemas. Tokios raketos valdymo sistema turi laivo taikinio vaizdą ir, priartėjus iki tiesioginio matomumo nuotolio, lygindama jį su TV kameros gaunamu vaizdu, nuveda raketą į taikinį.

Priešlaivinės raketos yra priešlaivinių raketinių kompleksų šaudmuo. Kompleksus be raketų sudaro leidimo įrenginys ir valdymo sistema, įrengti laive, orlaivyje, antžeminėje mašinoje ar įtvirtintoje pozicijoje. Priešlaivinės raketos leidžiamos iš antvandeninių ir povandeninių laivų, bombonešių ir naikintuvų, sraigtasparnių, stacionariųjų ir judriųjų kranto baterijų.
Pagal tai, kur įrengtas leidžiamasis įrenginys, priešlaivinės raketos priskiriamos tipams laivas-laivas, oras-laivas ir kt.

 Pagrindinės raketos 
 Norvegija: Rb 12 Penguin
 TSRS (Rusija): P-15 Termit, P-270 Moskit, P-70 Ametist, P-120 Malachit, P-500 Bazalt, P-700 Granit, P-800 Oniks (Jachont).
 JAV: Boeing AGM-84 Harpoon, AGM-65 Maverick
 Prancūzija: Exocet

 Metai Valstybė Pavadinimas Vaizdas (skrydžio būsenoje, be greitintuvo ar startinės pakopos) Didž. nuotolis, km Didž. greitis, M (machai) Ilgis, m Skersmuo, m Startinė masė, kg Kovinės dalies masė, kg Taikymo tipas Nešančioji mašina 1945  Yokosuka MXY7 Ohka 121px 40 0,55 6,06 0,76 2120 1200 Kamikadzė Lėkt 1960  P-15 Termit 130px 80 0,95 6,5 0,76 2523 513 INS + ARL/IR AvL, AžLĮ 1968  P-70 Ametist 140px 80 0,95 7 0,55 3650 18px1000 INS + ARL PvL 1972  AGM-119 Penguin 72px 55 0,95 3,6 0,28 370 130 IR Lėkt, SrgSp, AvL 1975  P-500 Bazalt 234px 550 2,5 11,7 0,88 4800 18px1000 INS + ARL AvL 1975  Exocet 94px 180 0,95 4,7 0,35 670 165 INS + ARL Lėkt, AvL 1976  AS.34 Kormoran 88px 30 0,9 4,4 0,34 660 160 INS + ARL Lėkt 1980  AGM-84 Harpoon 77px 280 0,9 3,84 0,34 667 225 INS + ARL/IR Lėkt, AvL, PvL, AžLĮ 1980  ASM-1 80px 65 0,9 4 0,35 600 150 INS + ARL Lėkt, AžLĮ 1983  P-700 Granit 200px 625 2,5 10 0,85 4500 18px750 INS + ARL AvL, PvL 1983  P-750 Meteorit 256px 5500 3 12,8 0,9 6380 18px1000 INS + ARL Lėkt, AvL, PvL, AžLĮ 1984  P-270 Moskit 188px 240 2,8 9,75 0,76 4450 320 INS + ARL Lėkt, AvL, AžLĮ 1984  AS.15TT 46px 17 0,95 2,3 0,187 100 30 INS + ARL SrgSp, AvL, AžLĮ 1985  RBS-15 87px 250 0,95 4,33 0,5 800 200 INS + ARL Lėkt, AvL, AžLĮ 1985  Sea Eagle 82px 110 0,95 4,1 0,4 600 230 INS + ARL Lėkt 1987  P-1000 Vulkan 234px 700 2,5 11,7 0,88 5800 18px1000 INS + ARL AvL 1987  Marte-2 57px 20 0,95 2,85 0,27 147 35 INS + ARL SrgSp, AžLĮ 1993  ASM-2 80px 100 0,9 4 0,35 600 150 INS + IR Lėkt, AžLĮ 1993  Kalibr 146px 220 3 7,3 0,533 2000 200 INS + ARL AvL, AžLĮ, PvL 1995  Ch-35 () 75px 260 0,95 3,75 0,42 530 145 INS + ARL/IR Lėkt, SrgSp, AvL, AžLĮ 1996  Hsiung Feng II 78px 80 0,9 3,9 0,34 520 225 INS + ARL + IR Lėkt, AvL 2002  P-800 Oniks 160px 300 2,8 8 0,7 2500 250 INS + ARL Lėkt, AvL, AžLĮ, PvL 2006  SSM-700K Hae Sung I 96px 150 0,85 4,8 0,34 718 INS + ARL AvL 2007  Naval Strike Missile 79px 185 0,95 3,95 0,32 410 125 INS + IR Lėkt, AvL, AžLĮ
Sutartiniai žymėjimai:
 Lėkt – lėktuvas
 AvL – antvandeninis laivas
 AžLĮ – antžeminis leidimo įrenginys
 PvL – povandeninis laivas
 SrgSp – sraigtasparnis
 ARL – aktyvioji radiolokacija
 INS – inercinė navigacijos sistema
 IR – infraraudonoji taikymo sistema
 18px – raketa gali turėti branduolinę kovinę dalį.

Kategorija:Raketiniai ginklai
Kategorija:Laivų ginklai